నరేంద్ర మోదీ నేతృత్వంలో కమలదళం చరిత్ర తిరగరాసింది. యూపీ అసెంబ్లీ ఎన్నికల్లో కనీవినీ ఎరుగని రీతిలో విజయబావుటా ఎగురవేసింది. 320కిపైగా సీట్లను గెలుచుకుని చరిత్ర సృష్టించింది. 1951-52లో జరిగిన తొలి ఎన్నికల తర్వాత ఓ పార్టీ ఇన్ని స్థానాలను గెలుచుకోవడం ఇదే ప్రథమం. అయితే అప్పుడు ఉత్తరప్రదేశ్ అవిభక్తంగా ఉండగా మొత్తం 430 అసెంబ్లీ స్థానాలుండేవి. వాటిలో కాంగ్రెస్ పార్టీ 388 స్థానాలను చేజిక్కించుకుంది. 1977లో దేశవ్యాప్తంగా వీచిన ప్రభంజనంతో జనతాపార్టీ యూపీలో 352 స్థానాలను గెలుచుకుంది. అయితే అప్పుడు కూడా మొత్తం స్థానాల సంఖ్య 430 కావడం విశేషం. మూడున్నర దశాబ్దాలుగా ఏ పార్టీకి కూడా ఇంత భారీ విజయాన్ని యూపీ ఓటర్లు కట్టబెట్టలేదు. 1991లో అయోధ్య ప్రభంజనంలో కూడా యూపీ ఓటర్లు బిజెపిని 221 స్థానాల్లో మాత్రమే గెలిపించారు. ఆ త రువాత 2007లో బీఎస్పీకి బొటాబొటిగా 207 స్థానాలు మాత్రమే లభించాయి. 2012లో సమాజ్వాదీ పార్టీకి 224 స్థానాలు లభించాయి. భిన్న సామాజిక వర్గాల సమీకరణాలు, మతాల సమీకరణాల్లో భారీ మెజారిటీ సాధించడం అసాధ్యమని 30 ఏళ్ల ఎన్నికల ఫలితాలు రుజువు చేస్తున్నాయి.
narendra modii netrutvamlo kamaladalam charitra tiragaraasindi. up assembley ennikallo kaneevinee erugani reetilo vijayabavuta eguravesindi. 320kipaigaa seetlanu geluchukuni charitra srushtinchindi. 1951-52loo jarigina toli ennikala tarvaata oo party inni sthaanaalanu geluchukovadam ide pradhamam. ayithe appudu uttarapradesh avibhaktamgaa undagaa mottam 430 assembley sthaanaalundevi. vaatilo congress party 388 sthaanaalanu chejikkinchukundi. 1977loo desavyaaptamgaa veechina prabhanjanamtho janataparti upilo 352 sthaanaalanu geluchukundi. ayithe appudu kuudaa mottam sthaanaala sankhya 430 kaavadam visesham. moodunnara dasaabdaalugaa e paarteeki kuudaa inta bhari vijayaanni up otarlu kattabettaledu. 1991loo ayodhya prabhanjanamlo kuudaa up otarlu bijepini 221 sthaanaallo matrame gelipinchaaru. aa ta ruvaata 2007loo bspk botabotiga 207 sthaanaalu matrame labhinchayi. 2012loo samajwadi paarteeki 224 sthaanaalu labhinchayi. bhinna saamaajika vargala sameekaranaalu, mataala sameekaranaallo bhari magerity saadhinchadam asaadhyamani 30 ella ennikala phalitaalu rujuvu chestunnayi.